Diari Oficial de la Generalitat Valenciana


Sumari del DOGV 5533, del 13-06-2007 (2007/4713)

Licitació. Gestió indirecta del Programa d'Actuació Integrada del Sector Sierra Alta S-10 d'Albatera.
-----------------------------------------------------------------------------------------------------

### Dades del document

Número de DOGV
:   5533

Data del DOGV
:   13-06-2007

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2007/4713


Data del document
:   27-03-2007

Organisme emissor
:   Ajuntament d'Albatera

Tipus de document
:   Anunci

Descriptors 

:   * Albatera
    * indústria de la construcció
    * contracte d'obres
    * licitació

Licitació. Gestió indirecta del Programa d'Actuació Integrada del Sector Sierra Alta S-10 d'Albatera. [2007/4713]  
Es fa saber, als efectes que s'exposen tot seguit, que l'Ajuntament d'Albatera, en la sessió plenària del dia 16 de març de 2007, va adoptar l'acord que té la part dispositiva següent:  
Primer  
Iniciar el procediment per a la gestió indirecta del programa d'actuació integrada corresponent al sector Sierra Alta S-10.  
Segon  
Aprovar les bases particulars reguladores del concurs del programa per a la gestió indirecta del programa d'actuació integrada corresponent al sector Sierra Alta S-10.  
Tercer  
Ordenar, de conformitat amb l'article 132 de la Llei Urbanística Valenciana (LUV), la publicació de l'anunci de concurs del procediment per a la gestió indirecta del programa d'actuació integrada corresponent al sector, que s'inserirà al tauler d'anuncis de l'Ajuntament d'Albatera, en el Diario Oficial de la Unión Europea (DOUE) i en el Diari Oficial de la Comunitat Valenciana.   
L'anunci de concurs no podrà inserir-se en el Diari Oficial de la Comunitat Valenciana abans de la data d'enviament a la Comissió Europea perquè es publique en el Diario Oficial de la Unión Europea.  
A. Entitat adjudicadora del programa  
Ajuntament d'Albatera.  
Domicili: plaça d'España, número 1.  
Telèfon: 825 298 178.  
Fax: 386 440 397.  
E-mail: ydlmwoxzumbotqlbdpis@kjlewycx.dno  
Pàgina web: www.albatera.org  
B. Bases generals  
Ordenança municipal de l'Ajuntament d'Albatera, reguladora de les bases generals municipals per a l'adjudicació de programes, i reguladora de totes aquelles qüestions jurídiques, econòmiques i administratives que afecten tant el procediment d'adjudicació com el desenvolupament i execució dels programes d'actuació integrada per mitjà de gestió indirecta, publicada en el Butlletí Oficial de la Província d'Alacant el dia 16 de setembre de 2006 (BOP núm. 214).  
C. Bases particulars  
Les bases particulars reguladores del concurs del procediment per a la gestió indirecta del programa d'actuació integrada corresponent al sector Sierra Alta S-10 van ser aprovades per l'Acord plenari de data 16 de març de 2007, i es transcriuen literalment amb el contingut següent:  
Bases particulars per a la selecció i adjudicació del Programa d'Actuació Integrada del Sector Sierra Alta S-10 d'Albatera  
I. Objecte del contracte  
El present contracte té com a objecte el desenvolupament i execució del programa d'actuació integrada que s'especifica en les presents bases particulars, en les quals es regulen les condicions de caràcter tècnic, jurídic, econòmic i administratiu, per a la selecció d'una proposta de programa d'actuació integrada i d'un urbanitzador per al desenvolupament urbanístic de l'actuació integrada pel sector delimitat en la proposta presentada per l'Agrupació d'Interés Urbanístic Sierra Alta S-10.  
II. Règim jurídic (art. 286.1.d) del Reglament d'Ordenació i Gestió Territorial i Urbanística)  
El present contracte té naturalesa jurídica especial, i en tot allò no previst en les presents bases particulars, s'aplicaran la Llei 16/2005, de 30 de desembre, de la Generalitat, Urbanística Valenciana, i el Reglament d'Ordenació i Gestió Territorial i Urbanística, aprovat pel Decret 67/2006, de 19 de maig, del Consell de la Generalitat, i les bases generals de programació.  
S'aplicaran de forma supletòria les disposicions incloses en el títol IV del llibre II del Text Refós de la Llei de Contractes de les Administracions Públiques, aprovat pel Reial Decret Legislatiu 2/2000, de 16 de juny, i les establides en el reglament general de la dita llei, aprovat pel Reial Decret 1098/2001, així com les normes que regulen la contractació administrativa de les entitats locals que s'hi apliquen.  
En cas de contradicció entre els documents contractuals adés esmentats, l'ordre de prelació serà el següent: bases particulars de programació, ordenança municipal de l'Ajuntament d'Albatera, reguladora de les bases generals municipals per a l'adjudicació de programes, i reguladora de totes aquelles qüestions jurídiques, econòmiques i administratives que afecten tant el procediment d'adjudicació com el desenvolupament i execució dels programes d'actuació integrada mitjançant gestió indirecta, i per contracte per al desenvolupament i execució del programa d'actuació integrada.  
III. Ordenació urbanística vigent (art.131.2.a Llei Urbanística Valenciana)  
L'ordenació urbanística vigent en l'àmbit d'actuació és la que figura en les normes subsidiàries d'Albatera, que qualifiquen el sòl com a no urbanitzable, mentre que el concert subscrit per la conselleria de Territori i Habitatge classifica el sector com a sòl urbanitzable, consideració que es manté en el Pla General, que està en tramitació en l'actualitat; per això, el programa d'actuació integrada s'acompanya del corresponent pla parcial de millora de la classificació del sòl.  
IV. Memòria de necessitats i objectius del programa d'actuació integrada (art. 131.2.b Llei Urbanística Valenciana)  
1. Memòria de necessitats:  
Haurà de justificar-se en la proposta de programació la necessitat d'emprendre un desenvolupament harmònic, sota un nou model que signifique una oferta de desenvolupament immobiliari del sector, residencial i terciari d'alta qualitat, aprofitant al màxim les condicions naturals i d'accessibilitat del territori, i atenent el grau de consolidació de la major part del sòl inclòs en el sector.  
2. Objectius de la programació:  
a) Gestionar la transformació jurídica de les finques afectades pel programa. En este sentit, l'urbanitzador estarà obligat a:  
- Demanar als corresponents registres (de la propietat i cadastre), tota la informació de les finques i titulars de drets i deures inclosos en l'actuació.  
- Fitar i delimitar les parcel·les aportades a la reparcel·lació amb caràcter previ a la redacció del projecte.  
- Atés que es tracta d'una àrea semiconsolidada s'ha d'efectuar un estudi fefaent de les parcel·les semiconsolidades, amb una proposta de solució en els termes que estableix el capítol III del títol I de la Llei Urbanística Valenciana.  
- Presentar per a la seua aprovació el projecte de reparcel·lació.  
- Pagar als creditors nets abans que la reparcel·lació arribe al Registre de la Propietat.  
- Inscriure en el Registre de la Propietat les noves finques resultants, especialment les destinades al domini públic.  
- Fer constar en el Registre de la Propietat les afeccions existents (muntanyes, domini públic hidràulic, barrancs i altres...).  
- Cancel·lar les finques cadastrals aportades a la reparcel·lació i inscriure les resultants en el Cadastre.  
- Qualssevol altres actuacions necessàries per a la transformació jurídica de les finques afectades.  
b) Urbanitzar completament la unitat d'execució que constitueix l'objecte del programa i realitzar les obres públiques addicionals que calguen, segons les previsions temporals i econòmiques del programa (definint-se, a nivell general, aquelles obres necessàries per a garantir els serveis urbanístics i la seua connexió amb les infraestructures generals).  
c) Connectar i integrar adequadament la urbanització amb les xarxes d'infraestructures d'energia, comunicacions i serveis públics existents; per a això caldrà:  
- Aportar els informes de les administracions sectorials amb competències que hagen resultat afectades per l'actuació (domini públic hidràulic, muntanyes i altres).  
- Presentar, si pertoca, estudis i informes favorables per a realitzar les connexions amb les corresponents companyies subministradores (llum, aigua, gas, telefonia i altres).  
- Incloure en el projecte d'urbanització la construcció de les obres complementàries que calguen.  
d) Complementar les infraestructures i espais públics o reserves dotacionals en allò que calga per a no minvar ni desequilibrar els nivells de qualitat, quantitat o capacitat de serveis existents i exigibles reglamentàriament.  
e) Obtenir els sòls dotacionals públics de l'àmbit de l'actuació a favor de l'administració gratuïtament. A estos efectes:   
- L'urbanitzador n'efectuarà la inscripció en el Registre de la Propietat i traslladarà a l'administració el certificat acreditatiu corresponent.  
- Els lliurarà en perfectes condicions, una vegada concloses les obres d'urbanització, i n'estendrà l'acta de lliurament corresponent.  
- Els transformadors d'energia elèctrica es consideraran d'equipament privat i es lliuraran a la companyia subministradora. Tant el sòl necessari per a la seua implantació, com el cost d'esta hauran de ser assumits per tots els propietaris afectats.  
f) Obtenir l'aprofitament que legalment corresponga, que haurà de destinar-se als fins establits en l'article 28.3 de la LUV, i amb destinació al patrimoni públic del sòl a favor de l'administració actuant de forma gratuïta.   
g) Ordenar el repartiment equitatiu de les càrregues i beneficis de l'actuació entre els afectats.   
h) Establir terminis per a edificar els solars resultants de l'actuació urbanitzadora, inclòs un cronograma on s'indique expressament el termini d'edificació dels terrenys propietat de l'urbanitzador o d'altres propietaris adherits a la seua iniciativa de programa.  
i) Si pertoca, i amb caràcter complementari, es fixen com a objectius a càrrec de l'urbanitzador i sense que siguen transferibles als propietaris de terrenys afectats, l'execució dels programes de restauració paisatgística, dins de l'àmbit del programa d'actuació integrada, conforme a les directrius establides en la Llei 4/2004, de 30 de juny, d'Ordenació del Territori i Protecció del Paisatge.  
j) Presentar en el programa d'actuació integrada una proposta d'ordenança reguladora del cànon d'urbanització, per a regular les àrees que presenten edificacions aïllades, de conformitat amb el que disposa l'article 28 de la LUV i l'article 240 del Reglament d'Ordenació i Gestió Territorial i Urbanística.  
V. Paràmetres urbanístics (art. 131.2.c Llei Urbanística Valenciana)  
Els paràmetres urbanístics són els establits en la fitxa de gestió que figura en la memòria justificativa de la conveniència i l'oportunitat per a iniciar la gestió indirecta del sector Sierra Alta S-10.  
El sòl esta classificat en l'actualitat com a no urbanitzable. La superfície total del sector és de 1.486.971,6 m² i inclou una superfície semiconsolidada de 980.811 m², mentre que la superfície que es programa i reclassifica és de 506.160,6 m².  
La proposta estableix com a ús característic el residencial, mitjançant la tipologia d'unifamiliar aïllada. S'estableix un aprofitament tipus del 0,196, amb una densitat màxima de 6,4 habitatges / hectàrea.   
S'estableix, a l'efecte del càlcul d'estàndards, un IEB del 0,20; un IER del 0,195 i un IET del 0,005.  
L'àrea de repartiment coincideix amb la del sector, i, per tant, és de 1.486.971,6 m².  
La superfície computable del sector és aquella que resulta de restar a este últim la superfície de les àrees semiconsolidades, i que té, per tant, una superfície de 506.160,60 m² (dels quals 9.018,10 m² es consideren no computables) 497.142,5 m².   
S'estableix la possibilitat de redelimitació del sector, sempre que se solucionen i integren les àrees semiconsolidades i no se superen els 1.486.971'60 m², que és l'objectiu principal de la present programació.  
VI. Criteris i objectius territorials (art. 131.2.d Llei Urbanística Valenciana)  
Els criteris i objectius territorials són els que s'estableixen en la memòria justificativa de la conveniència i l'oportunitat per a iniciar la gestió indirecta del sector Sierra Alta S-10. En concret, es pretén resoldre la situació de les edificacions residencials existents, que pressuposa la millora dels serveis i infraestructures actuals i l'edificació dels espais vacants.  
VII. Criteris d'ordenació urbanística (art. 131.2.d Llei Urbanística Valenciana)  
Els criteris d'ordenació urbanística són els que s'estableixen per al sòl urbanitzable previst que es concreten en un equipament de 13.857 m²; un terciari de 18.651 m²; un viari de 107.131,9 m²; àrees d'aparcament de 4.158 m²; una zones verda i PQL, de 35.290,7 m².  
VIII. Objectius d'edificació privada (art. 131.2.e Llei Urbanística Valenciana)  
1. L'objectiu d'edificació privada és l'habitatge unifamiliar aïllat, en parcel·la de 1.000 m².  
2. Les condicions de les parcel·les edificables, el volum i forma dels edificis, les condicions estètiques de l'edificació, així com la reserva d'aparcaments, seran els que estableixen els instruments de planejament que hi són aplicables i, en concret, els que establisca el pla parcial modificatiu que s'ha d'adjuntar a la programació, de conformitat, amb l'article 67.3 de la LUV.  
3. S'estableix l'obligació de simultaniejar la urbanització i l'edificació, excepte per a les àrees semiconsolidadas.  
IX. Prescripcions tècniques dels documents d'ordenació i gestió (art. 131.2.f Llei Urbanística Valenciana)  
L'aspirant a urbanitzador haurà de presentar el corresponent pla parcial de millora, document de justificació d'integració territorial, estudi de paisatge i d'impacte ambiental, programa d'actuació integrada i el projecte d'urbanització, en paper i en suport digital.  
X. Prescripcions tècniques del projecte urbanització (art. 131.2.h) Llei Urbanística Valenciana)  
El projecte d'urbanització haurà de definir els detalls tècnics amb precisió suficient perquè puga ser executat, eventualment, sota la direcció d'un tècnic diferent del seu redactor original, havent de complir el que estableix l'article 52 del Text Refós de la Llei de Contractes de les Administracions Públiques. No podrà modificar les previsions del pla que desenvolupa. En cap cas podrà incloure determinacions sobre l'ordenació, règim del sòl o de l'edificació.  
Inclourà tots els documents assenyalats en l'article 156.1 de la Llei Urbanística Valenciana i en l'article 350 del Reglament d'Ordenació i Gestió Territorial i Urbanística.  
XI. Preu de licitació (art. 286.1.h del Reglament d'Ordenació i Gestió Territorial i Urbanística)  
El preu de licitació, que serveix exclusivament de base per al càlcul de la garantia provisional, és el de vint-i-huit milions huit-cents mil tres-cents vint-i-nou euros (92.839.229 €), d'acord amb el que disposa l'article 140.1 de la Llei Urbanística Valenciana.  
XII. Terminis de desenvolupament i execució del programa (art. 131.2.i Llei Urbanística Valenciana i art. 286.1.i del Reglament d'Ordenació i Gestió Territorial i Urbanística)  
S'estableixen els següents terminis màxims per a l'execució de les següents actuacions per part de l'urbanitzador:  
A) Termini màxim per a la selecció de l'empresari constructor de l'obra civil d'urbanització, comptador des de l'aprovació del projecte de reparcel·lació: serà de tres mesos.  
B) Termini màxim per a la presentació del projecte de reparcel·lació: serà de sis mesos, atesa la complexitat del sector, ja que es tracta en la seua major part d'àrees semiconsolidades.   
C) Termini màxim per a l'execució de les obres d'urbanització comptador des de la selecció de l'empresari constructor: serà de 24 mesos.  
D) Termini màxim d'edificació dels solars comptador des de la recepció de les obres d'urbanització: serà de dos anys, llevat del supòsit de pròrroga per dos anys més.  
XIII. Capacitat per a ser urbanitzador  
1. Podran participar en el concurs per a la selecció i adjudicació del present programa d'actuació integrada totes les persones, naturals o jurídiques, espanyoles o estrangeres, que tinguen plena capacitat d'obrar, siguen o no propietàries dels terrenys afectats i que complisquen les condicions de solvència econòmica i financera, tècnica i professional exigibles segons les presents bases.  
2. En cap cas podran ser urbanitzadors ni promoure programes d'actuació integrada les persones en què concórrega alguna prohibició de contractar de les establides en l'article 20 del Text Refós de la Llei de Contractes de les Administracions Públiques.  
XIV. Solvència econòmica i financera (art. 131.2.m Llei Urbanística Valenciana)  
La justificació de la solvència econòmica i financera de l'urbanitzador s'acreditarà per un o alguns dels mitjans següents:  
a) Informe d'institucions financeres o, si pertoca, que justifique l'existència d'una assegurança d'indemnització per riscos professionals.  
b) Si es tracta de persones jurídiques, presentació dels comptes anuals o d'extracte d'estos, en cas que la seua publicació siga obligatòria en la legislació del país on l'aspirant a urbanitzador estiga establit.  
c) Declaració sobre el volum global de negocis i, si pertoca, sobre el volum de negocis relacionat amb el desenvolupament i la promoció d'actuacions semblants que són objecte de concurs, corresponent com a màxim als tres últims exercicis.  
XV. Solvència tècnica i professional (art. 131.2.m Llei Urbanística Valenciana)  
1. La justificació de la solvència tècnica i professional de l'urbanitzador s'acreditarà per un o alguns dels mitjans següents:  
a) Presentació d'una relació dels programes d'actuació integrada, o instruments o contractes relacionats amb el planejament i la gestió urbanística semblants, promoguts i gestionats pel concursant.  
b) Indicació de l'equip tècnic, estiga o no integrat en l'estructura organitzativa de l'urbanitzador, que participarà en la gestió del programa d'actuació integrada, i especialment dels responsables del control de qualitat.  
c) Titulacions acadèmiques i professionals del personal de direcció de l'urbanitzador.  
d) Declaració que indique la mitjana anual de personal, i que assenyale, si pertoca, el grau d'estabilitat en l'ocupació i la plantilla del personal directiu durant els tres últims anys.  
e) Declaració del material, instal·lacions i equip tècnic de què dispose l'urbanitzador per al compliment dels seus compromisos.  
f) Declaració de les mesures adoptades per a controlar la qualitat durant el desenvolupament i execució del programa d'actuació integrada, incloent els mitjans d'estudi i investigació de què es dispose.  
g) Declaració de les mesures de gestió mediambiental que el concursant està disposat a aplicar durant el desenvolupament i execució del programa d'actuació integrada.  
2. Si per raons justificades en cada cas concret l'urbanitzador no està en condicions de presentar la documentació sol·licitada per l'Ajuntament, podrà acreditar-ne la solvència tècnica i professional basant-se en la solvència d'altres entitats, amb independència dels vincles jurídics que tinguen establits entre estos, havent de demostrar en este cas davant de l'Ajuntament que disposarà dels mitjans necessaris per a l'execució del programa d'actuació integrada, presentant els compromisos o documents d'anàloga naturalesa que hagen subscrit entre ambdós. El que s'ha dit adés s'aplicarà, en tot cas, quan concórrega a la licitació una agrupació d'interés urbanístic.  
3. La justificació de la solvència tècnica i professional de les agrupacions d'interés econòmic, unions temporals d'empreses o altres agrupacions de persones naturals o jurídiques que decidisquen concórrer conjuntament al concurs podrà basar-se en els requisits de solvència d'almenys un dels seus membres.  
XVI. Garanties  
1. Els que desitgen participar en el procediment de licitació d'un programa d'actuació integrada hauran de constituir, en la forma i als efectes establits en el Text Refós de la Llei de Contractes de les Administracions Públiques, una garantia provisional equivalent al 2% de l'estimació aproximada de les càrregues del programa, IVA no inclòs, la qual ascendeix a la quantitat de vint-i-huit milions huit-cents mil tres-cents vint-i-nou euros (87.973.130 €); per tant, la garantia provisional ascendeix a 576.006,58 euros.   
2. La garantia provisional respondrà del manteniment de les propostes de programa pels licitadors fins a l'adjudicació, i de la proposta de l'adjudicatari fins a la formalització del contracte per al desenvolupament i execució dels programes d'actuació integrada.  
3. La garantia provisional serà confiscada a aquells licitadors que retiren injustificadament la seua proposició abans de l'adjudicació definitiva.  
4. La garantia definitiva, que es constituirà en la forma i als efectes establits en el Text Refós de la Llei de Contractes de les Administracions Públiques, s'estableix en un 10% del valor de les càrregues d'urbanització, IVA no inclòs, del programa d'actuació integrada aprovat. S'ingressarà en termini màxim de 15 dies comptador des de la notificació de l'acord d'aprovació i adjudicació del programa.  
XVII. Presentació de proposicions  
1. Els qui desitgen prendre part en la licitació hauran de presentar les proposicions en el Registre de Licitacions (Secretaria General), de les 09.00 a les 14.00 hores, en el termini de tres mesos a partir de la data d'enviament de l'anunci de concurs al Diario Oficial de la Unión Europea; l'últim dia de termini és el 28 de juny de 2007, fins a les 14.00 hores. També podran presentar-se proposicions per correu, i en este cas l'interessat haurà d'acreditar, amb el resguard corresponent, la data d'imposició de l'enviament en l'oficina de correus i anunciar a l'òrgan de contractació, per fax, telefax, burofax o telegrama, la remissió de la proposició. Si no es compleixen estos requisits, no s'admetrà la proposició o en cas que es reba fora del termini fixat en l'anunci de licitació. No obstant això, una vegada hagen transcorregut deu dies des de l'acabament del termini de presentació, no serà admesa cap proposició enviada per correu.   
Amb la classificació prèvia i conforme de la documentació exigida, l'acte d'obertura de pliques tindrà lloc el dia 3 d'octubre del 2007, a les 13.00 hores, al saló municipal de plens.  
Les proposicions estaran integrades per tres sobres, identificats a l'exterior amb la indicació de la licitació a què concórreguen i firmats pel licitador o persona que el represente i indicant el nom i cognoms o raó social del proponent amb la següent documentació, en idioma castellà o valencià:  
Sobre A, Alternativa tècnica. Es presentarà obert.  
Sobre B, Proposició juridicoeconòmica. Es presentarà en un sobre tancat.  
La documentació que figura en estos sobres serà objecte de valoració a l'efecte d'aprovació del programa i adjudicació de la condició d'urbanitzador.  
Sobre C es presentarà amb el títol de Documentació, i contindrà la documentació següent:  
A. Si concorre una societat mercantil, haurà de presentar una escriptura de constitució inscrita en el Registre Mercantil. Si es tracta d'una agrupació d'interés urbanístic, es presentarà una escriptura pública de constitució, així com, si pertoca, inscripció en el Registre d'Agrupacions d'Interés Urbanístic dependent de la conselleria competent en urbanisme.  
B. Els qui compareguen o firmen proposicions en nom d'un altre o en representació d'una societat o persona jurídica, presentaran una escriptura de poder inscrita, si pertoca, en el Registre Mercantil o registre públic corresponent.  
C. Quan l'oferent actue en nom propi i siga empresa individual, haurà de presentar el DNI o una fotocòpia legalitzada d'este.  
D. Resguard acreditatiu d'haver constituït la garantia provisional en els termes exigits en la base XVI.  
E. Declaració responsable de no estar sotmés a cap de les prohibicions per a contractar establides per la legislació reguladora de la contractació administrativa, així com d'estar al corrent en el compliment de les obligacions tributàries i amb la Seguretat Social imposades per les disposicions vigents.  
F. Els documents que acrediten els requisits de solvència tècnica i professional, econòmica i financera.  
G. Els concursants estrangers hauran d'adjuntar una declaració de sotmetiment exprés a la jurisdicció dels jutjats i tribunals espanyols de qualsevol ordre, per a totes les incidències que, de manera directa o indirecta, puguen sorgir durant el procediment d'adjudicació i durant el desenvolupament i execució del programa d'actuació integrada, amb la renúncia expressa, si pertoca, al fur jurisdiccional estranger que puga correspondre'ls.  
H. Declaració jurada o acta notarial acreditativa d'haver-se efectuat o intentat efectuar els avisos a què es refereix l'article 134.4.  
En tot cas, amb caràcter previ a l'adjudicació, l'Ajuntament requerirà a l'adjudicatari proposat la justificació documental íntegra d'estos aspectes.  
I. En cas de concórrer a la licitació diverses empreses, compromeses a la constitució d'una unió temporal, cada una haurà d'acreditar-ne la personalitat jurídica i capacitat, indicant els noms i circumstàncies dels empresaris que subscriuen les proposicions i la participació de cada una d'estes, i designant la persona o entitat que, durant la vigència del contracte, ha d'exercir la representació de la unió davant de l'administració, així com el compromís formal de constituir-se en unió temporal d'empreses en cas de resultar adjudicataris.  
2. Cada concursant no podrà presentar més d'una proposició, ni formular variants. Tampoc podrà subscriure cap proposta en unió temporal amb altres si ja ho ha fet individualment o figura en més d'una agrupació. L'incompliment d'estes normes comportarà la no-admissió de totes les propostes de programa presentades per este.  
3. Si l'últim dia del termini de presentació de proposicions és dissabte, diumenge o festiu, el termini es prolongarà fins al següent dia hàbil.  
4. Així mateix, els licitadors hauran d'incorporar a les seues propostes de programa una acta notarial acreditativa del sotmetiment a informació pública, pel termini d'un mes, dels documents establits en l'article 293.1 i 307 del Reglament d'Ordenació i Gestió Territorial i Urbanística. Amb este objecte, els concursants protocol·litzaran els documents esmentats adés mitjançant una acta autoritzada per un notari amb competència territorial al municipi afectat i en depositarà una còpia a la seu de l'Ajuntament, i els exposaran al públic pels seus propis mitjans, inserint un anunci en el Diari Oficial de la Comunitat Valenciana i en un diari no oficial d'àmplia difusió a la localitat, només als efectes de la presentació d'al·legacions.  
5. Model de proposició que els interessats han de presentar.  
(Nom i cognoms) ..., major d'edat, que visc a ..., amb domicili a ..., amb DNI/NIF número ..., expedit amb data ..., en nom propi (o en representació de ..., conforme acredite amb poder validat), assabentat/ada de l'anunci de concurs per a l'adjudicació del programa d'actuació integrada corresponent al sector Sierra Alta S-10, manifeste:  
A. Que estic assabentat/ada de l'anunci del concurs publicat per l'Ajuntament d'Albatera en el Diari Oficial de la Comunitat Valenciana de data ... (DOCV número ...), per a l'adjudicació del programa d'actuació integrada corresponent al sector Sierra Alta S-10 d'Albatera.  
B. Que considere conformes i accepte íntegrament, sense cap excepció ni reserva, les bases generals municipals de l'Ajuntament d'Albatera per a l'adjudicació de programes, així com les bases particulars aprovades per l'Ajuntament d'Albatera reguladores del programa d'actuació integrada corresponent al sector Sierra Alta S-10; i totes les obligacions que se'n deriven com a concursant i com a adjudicatari, si pertoca.  
C. Declare sota la meua responsabilitat que tinc capacitat d'obrar i que no estic sotmés a cap de les causes que m'impedisquen contractar amb l'administració pública, establides en l'article 20 del Text Refós de la Llei de Contractes de les Administracions Públiques, així com que no formen part dels òrgans de govern o administració de l'empresa cap de les persones a què es refereixen les disposicions vigents sobre incompatibilitats d'alts càrrecs.  
A estos efectes, em compromet a executar les obres objecte d'este concurs d'acord amb els requisits i condicions establits per l'Ajuntament d'Albatera, de conformitat amb l'alternativa tècnica aprovada.  
Albatera, ... d ... de 2007.  
XVIII. Contingut mínim de l'alternativa tècnica  
L'alternativa tècnica del programa d'actuació integrada tindrà el contingut següent:  
a) Identificació del document de planejament que regule l'ordenació detallada que s'ha de desenvolupar, si este ja va estar aprovat amb anterioritat al present concurs. Si no fóra així, l'alternativa tècnica haurà d'anar acompanyada necessàriament d'un document de planejament que incloga una proposta d'ordenació detallada per a l'àmbit d'actuació.  
b) Àmbit de l'actuació. Es permetrà la redelimitació de l'àmbit territorial a programar per part de l'alternativa tècnica, en les condicions establides en les presents bases. Si no n'hi ha una previsió expressa, únicament s'efectuarà quan tinga com a objecte l'ampliació de la xarxa primària i secundària prevista en el planejament vigent. En tot cas, s'ha d'assegurar el suplement de dotacions de xarxa primària i de xarxa secundària que exigisca l'ampliació i la seua deguda integració en l'estructura urbanística del pla, i, en tot cas, la regularització de les àrees semiconsolidades existents.  
c) Justificació del compliment de les condicions d'integració de l'actuació amb l'entorn.  
d) Existència o no d'una agrupació d'interés urbanístic i, si pertoca, els seus estatuts i acords socials.  
e) Terminis que es proposen per al desenvolupament de l'actuació, determinant-se tant els corresponent a les obres d'urbanització com a les obres d'edificació dels solars resultants.  
f) Projecte d'urbanització.  
g) Enunciat dels objectius complementaris que es proposen conforme al que disposa la Llei Urbanística Valenciana, amb la indicació expressa, si pertoca, dels compromisos d'edificació simultània a la urbanització que estiga disposat a assumir per damunt del mínim legal.  
h) Mesures de control de qualitat i compliment de les normes de qualitat ambiental, si pertoca.  
i) Inventari preliminar de construccions, plantacions i instal·lacions, la demolició, destrucció o eradicació de les quals exigisca la urbanització.  
j) Estimació preliminar i general d'aquelles despeses d'urbanització variables l'import de les qual, fins i tot sent transferible als propietaris, no es puga determinar per la concurrència d'ofertes.  
k) Si la proposta de programa modifica l'ordenació estructural, haurà d'incorporar la documentació que estableix per a estos supòsits la Llei Urbanística Valenciana.  
Haurà d'incloure el compromís del licitador d'edificar de forma simultània a l'execució de la urbanització.  
XIX. Proposició juridicoeconòmica.  
1. La proposició juridicoeconòmica haurà d'incloure necessàriament la documentació relativa als següents aspectes, de conformitat amb el que establixen les presents bases:  
A) Regulació de les relacions de l'urbanitzador i els propietaris i, en particular, la modalitat de retribució al promotor i informació suficient que permeta als propietaris conéixer les conseqüències econòmiques que comporte per a ells la proposta i l'elecció de cada modalitat de retribució.  
B) Indicació de les magnituds urbanístiques rellevants establides pel planejament que incidisquen en la determinació dels drets d'adjudicació.  
C) Acreditació de la titularitat i identificació gràfica i registral dels terrenys, dins de l'àmbit de l'actuació i a disposició de l'urbanitzador que siguen de la seua propietat o d'altres propietaris amb qui tinga contracte suficient, que hagen de quedar afectes, amb una garantia real inscrita en el Registre de la Propietat, al compliment de les obligacions pròpies d'este urbanitzador, amb ocasió de la firma del contracte, per a assegurar l'execució dels objectius imprescindibles o complementaris del programa. L'afecció es traslladarà a les finques resultants que s'adjudiquen després de la reparcel·lació.  
D) Full resum de les dades econòmiques rellevants segons el model que s'aprove reglamentàriament.  
E) Descripció dels següents elements economicofinancers relatius a les càrregues urbanístiques:  
a) Pressupost de licitació de l'obra d'urbanització: amb l'abast establit en l'article 168.1.a i b) de la Llei Urbanística Valenciana.  
b) Cost de projectes: cost de redacció i direcció dels projectes tècnics, especificant cada projecte, a què es refereix l'article 168.1.c de la Llei Urbanística Valenciana.  
c) Despeses de gestió: despeses de gestió de l'urbanitzador, calculades en un percentatge del que represente la suma de les partides corresponents a conceptes anteriors.  
d) Benefici de l'urbanitzador: benefici empresarial de l'urbanitzador, calculat en un percentatge de la suma dels conceptes indicats en els apartats anteriors, que, en cap cas, podrà superar el 10%.  
e) Càrregues d'urbanització: càrregues d'urbanització que l'urbanitzador es compromet a transferir, com a màxim, als propietaris afectats pels conceptes adés indicats.  
f) Coeficient de canvi: part alíquota de l'aprofitament objectiu, expressada en tant per u, que correspon a l'urbanitzador en concepte de retribució en sòl per les càrregues d'urbanització, aplicable respecte als propietaris acollits a la dita modalitat de retribució.  
g) Preu del sòl a l'efecte de canvi: preu del sòl a què, en coherència amb el coeficient de canvi, es descomptaran de les càrregues d'urbanització els terrenys d'aquells propietaris que hi retribuïsquen amb ells a l'urbanitzador.  
h) Finançament: condicions de finançament oferides per l'urbanitzador per al pagament de les quotes d'urbanització a aquells propietaris que s'hi acullen, si pertoca, i amb el suport d'una entitat financera degudament registrada.  
F) Informació sobre la possibilitat d'optar per la modalitat de retribució en diners, i mode, condicions i termini per a l'exercici d'eixa opció de retribució.  
G) Estimació preliminar de la repercussió unitària per metre quadrat de les despeses variables i de la indemnització individualitzada que corresponga als interessats per construccions i plantacions que hagen de desaparéixer o per altres conceptes.  
2. La proposició juridicoeconòmica es presentarà degudament firmada i datada.  
3. No s'acceptaran aquelles proposicions que tinguen omissions, errors o ratllades que impedisquen conéixer clarament tot allò que l'Ajuntament estime fonamental per a la proposició juridicoeconòmica.  
XX. Admissibilitat de variants (art. 131.2.g de la Llei Urbanística Valenciana)  
1. Únicament es consideraran variants les modificacions de caràcter tècnic i mai no les de caràcter econòmic, sempre que estes últimes no alteren substancialment l'ordenació urbanística proposada.  
2. No es consideraran variants, i per això seran admissibles en tot cas, les modificacions de l'àmbit territorial que suposen mers retocs o ajustos de detall en algun punt perimetral de l'actuació o de les seues connexions viàries, o quan el terreny afegit, per la seua escassa dimensió, no siga tècnicament susceptible de programació autònoma.  
3. En cas d'admetre's, cada aspirant a urbanitzador podrà presentar una única variant.  
4. La presentació d'una variant en cap cas legitimarà la presentació d'una nova proposició juridicoeconòmica.   
5. L'Ajuntament podrà triar, d'entre l'alternativa original i la variada, aquella que millor satisfaça els interessos públics, aplicant-se-li la proposició juridicoeconòmica formulada i sense poder modificar en cap cas el contingut de les bases particulars.  
6. No s'entendrà com a alternativa tècnica l'avanç de planejament que formule qui inste la iniciació del procediment de programació. En conseqüència, el referit aspirant podrà presentar una alternativa tècnica, que no es considerarà variant del seu avanç de programació; tot això d'acord amb el que disposen les bases generals i particulars que regulen el procediment.  
XXI. Criteris d'adjudicació (art. 286.1.j del Reglament d'Ordenació i Gestió Territorial i Urbanística)  
Els criteris d'adjudicació del programa d'actuació integrada, especificats per ordre decreixent d'importància, incloent la seua ponderació.  
Alternativa tècnica.  
1. Compliment dels criteris i objectius urbanístics i territorials assenyalats en les bases, com la qualitat tècnica de l'ordenació proposada, la resolució adequada de la integració de l'actuació en el seu entorn, la millor estructuració de dotacions publiques i d'espais lliures o de la qualitat tècnica de les resolucions proposades per a la urbanització, així com el tractament de les àrees semiconsolidades. Valoració de 0 a 6 punts.  
2. Així mateix, es valoraran les qualitats de les obres previstes en el projecte d'urbanització. Valoració de 0 a 5 punts.  
3. Termini d'execució de l'actuació integrada. Valoració de 0 a 4 punts.  
4. Mitjans per al control de la qualitat de cada una de les prestacions que constitueixen l'objecte del programa. Valoració de 0 a 3 punts.  
Proposició juridicoeconòmica.  
1. Import de les càrregues d'urbanització, expressat en euros per metre quadrat d'edificabilitat. Valoració de 0 a 10 punts.  
2. Coeficient de canvi a l'efecte de pagament en terrenys especificat en l'article 127.2.f de la LUV. Valoració de 0 a 8 punts.  
3. Major col·laboració dels propietaris i existència d'agrupació d'interés urbanístic. Valoració de 0 a 8 punts.  
4. Cessió anticipada del sòl dotacional destinat a equipament i zones verdes. Valoració de 0 a 8 punts.  
5. Menor proporció dels solars o aprofitaments que hagen de ser posats a disposició de l'urbanitzador per mitjà de reparcel·lació forçosa com a retribució a compte de tercers amb els qui no tinga contracte suficient, i major proporció de terrenys propis o d'associats que hagen de quedar afectes amb garantia real inscrita en el Registre de la Propietat al compliment de les obligacions especials d'edificació derivades de l'aprovació del programa. Valoració de 0 a 6 punts.  
XXII. Adjudicació del programa (art. 286.1.g del Reglament d'Ordenació i Gestió Territorial i Urbanística)  
1. El programa d'actuació integrada s'aprovarà condicionat a l'efectiva realització de les obres assenyalades en l'adjudicació.  
2. Amb anterioritat a la firma del contracte amb l'Ajuntament, l'adjudicatari del programa d'actuació integrada haurà de presentar un resguard acreditatiu d'haver constituït la garantia definitiva en els termes previstos en la base XVI de les presents bases particulars i aportar un certificat positiu d'estar al corrent de les seues obligacions tributàries i amb la Seguretat Social i un resguard acreditatiu d'haver constituït la garantia definitiva del cost de les indemnitzacions, preus justos i despeses de reallotjament necessàries per a realitzar l'actuació, la totalitat del cost de les obres d'urbanització complementàries i un 10% del cost de les obres d'edificació.  
XXIII. Formalització del contracte  
1. En el termini d'un mes a partir de la notificació de l'acord d'aprovació i adjudicació del programa d'actuació integrada a l'adjudicatari, es procedirà a la formalització en document administratiu del contracte per al desenvolupament i execució del programa d'actuació integrada. El document de formalització serà firmat per l'alcalde, l'urbanitzador i el secretari de la corporació a efectes de fedatari públic, annexant al mateix un exemplar de les bases particulars de programació.  
2. El contracte podrà elevar-se a escriptura pública quan ho sol·licite alguna de les parts. En tot cas, les despeses derivades del seu atorgament seran assumides per l'urbanitzador.  
3. Si per una causa imputable a l'urbanitzador no es pot formalitzar el contracte dins del termini indicat, l'Ajuntament podrà acordar-ne la resolució, seguint amb este objecte el procediment establit en el Text Refós de la Llei de Contractes de les Administracions Públiques.  
XXIV. Dictamen del Consell del Territori i Paisatge (art. 286.1.c del Reglament d'Ordenació i Gestió Territorial i Urbanística)  
En els supòsits establits en la Llei Urbanística Valenciana haurà de demanar-se l'informe del Consell del Territori i Paisatge.  
XXV. Compliment  
1. El contracte s'entendrà complit quan es produïsca l'adequada execució de la totalitat de les prestacions incloses en este, i s'extingirà una vegada l'urbanitzador haja procedit al seu total compliment mitjançant la recepció de les obres d'urbanització a favor de l'Ajuntament.  
2. Una vegada finalitzades les obres d'urbanització, l'urbanitzador realitzarà un oferiment formal a l'Ajuntament de la recepció de les obres d'urbanització, amb la remissió prèvia per l'urbanitzador de tots els certificats d'obres, les factures emeses per l'empresari constructor i la documentació que justifique el pagament efectiu de les obres.   
3. Perquè puga operar la recepció definitiva de les obres, de forma tàcita o expressa, haurà d'haver-se liquidat prèviament i definitivament el programa.  
4. L'Ajuntament disposarà d'un termini de tres mesos per a inspeccionar les obres d'urbanització i, si pertoca, requerir a l'urbanitzador l'esmena d'aquelles deficiències observades, amb la indicació del termini per al seu compliment, que es consignarà en una acta de recepció provisional. A l'acte de recepció assistiran, en tot cas, un facultatiu designat per l'Ajuntament, el facultatiu encarregat de la direcció de les obres, l'urbanitzador i el contractista, ambdós assistits, si ho estimen oportú, per un facultatiu.  
Una vegada esmenades les deficiències observades, l'Ajuntament estendrà una acta de recepció definitiva que acreditarà el compliment del contracte i la seua extinció, i començarà llavors el termini de garantia.  
5. La recepció de les obres d'urbanització s'entendrà produïda, si després de transcórrer tres mesos des del seu oferiment formal a l'Ajuntament no hi ha una resposta administrativa expressa, o des que queden obertes a l'ús públic.  
6. El termini de garantia serà de dotze mesos des del moment que s'entenguen rebudes per l'Ajuntament. Durant eixe període, el contractista respondrà dels defectes constructius que es manifesten.  
Finalitzat este període, pertocarà la devolució de les garanties prestades per l'adjudicatari.  
XXVI. Resolució  
1. Són causes de resolució del contracte les que disposa el Text Refós de la Llei de Contractes de les Administracions Públiques, així com les derivades de la incapacitat legal sobrevinguda de l'urbanitzador i les altres establides en la legislació general aplicable a les seues relacions amb l'administració.  
2. Són també causes de resolució del contracte les següents:  
a) La mort o incapacitat sobrevinguda de l'urbanitzador o l'extinció de la seua personalitat jurídica.  
b) La declaració de fallida, de suspensió de pagaments, de concurs de creditors o d'insolvent fallit en qualsevol procediment o l'acord de quitament i espera.  
c) La falta de prestació en termini de la garantia definitiva.  
d) La no-formalització del contracte dins del termini.  
e) La demora injustificada en el compliment dels terminis fixats en les bases generals i particulars de programació, i la resta de terminis establits en la Llei Urbanística Valenciana i les normes que la despleguen.  
f) La inactivitat injustificada de l'urbanitzador durant un període de sis mesos consecutius o nou alterns en el desenvolupament i execució del programa d'actuació. S'entendrà produïda la inactivitat o l'abandó quan el desenvolupament i execució del programa d'actuació haja deixat de desenvolupar-se o no es desenvolupe amb la regularitat adequada o amb els mitjans humans o materials necessaris per a la seua execució normal dins del termini. No obstant això, quan es done este supòsit, l'Ajuntament, abans de procedir a la resolució, requerirà l'urbanitzador perquè regularitze la situació en el termini de cinc dies comptadors des del requeriment, llevat que la precisió de la seua execució exigisca un termini major.  
g) La imposició d'alguna sanció a l'urbanitzador per infraccions urbanístiques o mediambientals greus o molt greus en relació amb l'àmbit programat serà causa de resolució del contracte. A este efecte, es requerirà que la resolució del corresponent expedient sancionador haja adquirit fermesa o haja posat fi a la via administrativa.  
h) L'obstaculització per l'urbanitzador de l'exercici dels drets i deures urbanístics dels afectats per la programació.  
S'entén inclòs dins d'esta causa de resolució l'incompliment per l'urbanitzador de l'obligació de facilitar informació perquè els propietaris puguen optar per la modalitat de retribució i perquè estos puguen exercir plenament els drets que la Llei Urbanística Valenciana els atorga.  
i) La resolució anticipada de l'adjudicació per a la seua gestió directa per una causa justificada d'interés públic, sense perjudici de les compensacions econòmiques que comporte i que haurà d'avaluar l'acord corresponent.  
j) La suspensió de llicències en l'àmbit programat, l'aprovació de plans o projectes incompatibles amb el desenvolupament del programa, així com les resolucions administratives que impedisquen prosseguir-lo o paralitzen el seu desenvolupament material o econòmic per inactivitat de l'administració durant més de sis mesos i de manera rellevant; l'urbanitzador tindrà dret a instar la resolució amb les compensacions procedents.  
k) La renúncia de l'urbanitzador davant d'una retaxació de càrregues fundada en una causa legal que implique un increment de l'import de les càrregues previst en la proposició juridicoeconòmica superior al 20%.  
l) La realització per l'urbanitzador de pràctiques manifestament restrictives de la competència en el mercat immobiliari relacionades amb el programa d'actuació. S'entendrà per pràctiques manifestament restrictives de la competència la inobservança de les regles d'exclusió d'entitats en la selecció de l'empresari constructor, els acords de repartiment de mercat i aquelles altres que, d'alguna altra manera, defrauden o falsegen la lliure competència.  
m) El descobriment de condicions territorials que no van ser tingudes en compte quan es va acordar el programa d'actuació i que fan legalment inviable la prossecució d'este, sense perjudici de les compensacions corresponents, si pertoca, o de la possibilitat d'esmenar les seues previsions, si això és possible, sense desvirtuar-les substancialment.  
n) Incórrer el contractista, durant la vigència del contracte, en alguna de les prohibicions de contractar que disposa l'article 20 de la Llei de Contractes de les Administracions Públiques.  
o) Les reiterades deficiències en l'execució del contracte.  
p) L'incompliment greu dels deures essencials de l'urbanitzador directament imposats per esta llei.  
q) L'incompliment d'alguns dels compromisos oferits.  
r) La caducitat del programa per transcurs del termini total per a emprendre'l i, si pertoca, la pròrroga.  
s) El mutu acord entre l'Ajuntament i l'urbanitzador, sense perjudici de les indemnitzacions que, si pertoca, corresponguen en benefici dels propietaris de terrenys o altres afectats.  
t) La subcontractació total o parcial de prestacions que siguen objecte del contracte sense l'autorització prèvia expressa de l'Ajuntament.   
u) La suspensió, per una causa imputable a l'Ajuntament, de la iniciació del contracte per un termini superior a sis mesos a partir de la data que s'assenyala en este per al seu començament.  
v) El desistiment o la suspensió del contracte per un termini superior a un any acordada per l'Ajuntament.  
3. Per a la resolució del contracte entre l'Ajuntament i l'urbanitzador serà preceptiva l'emissió prèvia d'un informe favorable pel Consell del Territori i el Paisatge.  
4. L'Ajuntament, quan resolga l'adjudicació, podrà acordar que l'urbanitzador continue l'execució del programa sota les seues mateixes condicions, durant el temps indispensable per a evitar perjudicis a l'interés públic.  
5. La resolució de l'adjudicació serà acordada per l'Ajuntament, amb l'audiència prèvia a l'urbanitzador per un termini de 10 dies hàbils, i amb el dictamen previ del Consell del Territori i el Paisatge, que podrà ser instat també per l'urbanitzador. Sense perjudici de les responsabilitats econòmiques que siguen procedents, això determinarà la cancel·lació de la programació i la subjecció de l'àmbit de l'actuació al règim del sòl urbanitzable sense programació.  
XXVII. Prerrogatives de l'administració (art. 286.1.e del Reglament d'Ordenació i Gestió Territorial i Urbanística)  
L'Ajuntament té totes les prerrogatives que, en general, reconeix la legislació de contractes de les administracions públiques, entre estes, les d'interpretar el present contracte administratiu especial, resoldre els dubtes que n'oferisca el compliment, modificar els terminis de l'adjudicació per causes imprevistes o no previstes en les presents bases i que siguen d'interés públic, acordar-ne la resolució i determinar els efectes d'esta.  
XXVIII. Jurisdicció competent (art. 286.1.f del Reglament d'Ordenació i Gestió Territorial i Urbanística)  
És competent l'orde jurisdiccional contenciós administratiu per a tractar les qüestions que puguen suscitar-se en la preparació, resolució, i execució del contracte administratiu especial entre l'administració i l'agent urbanitzador seleccionat en pública concurrència.  
Es fa constar que, amb data 27 de març de 2006, s'ha enviat l'anunci de concurs al Diari Oficial de la Unió Europea.  
Cosa que es publica perquè se'n prenga coneixement, d'acord amb el que disposa l'article 132.2 de la Llei 16/2005, de 30 desembre, Urbanística Valenciana, publicada en el Diari Oficial de la Comunitat Valenciana de 31 desembre de 2005, número 5167.  
Albatera, 27 de març del 2007. L'alcalde president: Francisco García Gelardo.